הריון ראשון, שני או חמישי- כל אחד מהם מאופיין בתקופה שונה ומיוחדת בחיים שלך. את נראית קצת אחרת ואף מתרגשת בדרך אחרת. הרעיון שלי הוא להבליט אותך ולבדל את ההריון שלך בהתאם לאותה התקופה בה את נמצאת, לתחושות ולמחשבות. בהריון ראשון לרוב תצטלמי לבדך ועם בן זוגך, ובהריון שני ומעלה, תשתפי בחוויה גם את ילדייך, האחים הגדולים העתידיים לבייבי שבפנים.
הזמן האידיאלי לצילומי הריון הוא משבוע 32 (או משבוע 28 בהריון תאומים) ועד שבוע 36. בתקופה זו הבטן בשיאה, אך עדיין גבוהה ומרשימה. עם זאת, לכל אישה ישנן תחושות פיזיות ופנימיות שונות. האחת תעדיף להצטלם קלילה עם בטן לא גדולה, ואילו השנייה תעדיף להצטלם עם בטן "בשלה" ומוכנה יותר. השלישית לא תחשוב להצטלם בכלל בהריון, אך תשנה דעתה פתאום, ממש לקראת הסוף!
בתחילת הצילומים אולי תרגישי קצת נבוכה אל מול המצלמה. לא כל אחת רגילה לכל כך הרבה פלאשים ותשומת לב. לפני שתתחילי בצילומים, נשב כמה דקות, תקבלי הסברים ונעלה את הציפיות שלך מהצילומים, כמו למשל לחשוף או לא לחשוף את הבטן, פוזות מסוימת שחשובות לך וכו'. אתחיל לצלם כמה תמונות ראשוניות ואשתף אותך בזוית, בתנועה ובפוזות שהכי יפות לך. במהלך הצילומים ועד שתרגישי חופשיה מספיק, תקבלי הכוונה ו"הוראות בימוי" איך לעמוד, איך להחזיק את הבטן, לשלב את הרגליים ולסדר את השיער. מה שבטוח זה שתיהני מכל רגע!
צילומי הסטודיו נערכים בסטודיו ביתי ומקצועי, באווירה אינטימית וקלילה, עם מוסיקת רקע נעימה, שתייה ונשנושים. הסטודיו מאובזר בשמלות, חצאיות, חולצות, בדים יפים ותכשיטים במיוחד לצילומי הריון. תוכלי כמובן, להביא עימך בגדים ותכשיטים מהבית.
צילומי החוץ נערכים בדרך כלל בשעות הבוקר המוקדמות או שעות אחר הצהריים המאוחרות בלוקיישן טבעי או עירוני לפי העדפתך, מתוך מספר מקומות לבחירה. צילומי החוץ נערכים בתאורה טבעית (לעיתים עם ציוד תאורה נוסף) ומוסיפים נפח ועומק לתמונות. העצים, הפרחים, הגשרים והסלעים משרים אווירה של חופש, של שמחה ושל רוגע.
הצילומים הביתיים נערכים בבית שלך ובאווירה האינטימית שבו. אני מגיעה אלייך ומצלמת את ההריון והמשפחה שלך לשם תמונות ביתיות ואותנטיות.
בהזמנת החבילה המשולבת, מתנה! אלבום מתוק ואיכותי. דפים עבים, 20 עמודים.
אלבום פוטו דיגיטאלי איכותי, קשיח ויוקרתי. בעל כריכת תמונה מעוצבת, דפים עבים, 28 עמודים, 36-40 תמונות מעובדות, נגיעות עיצוב עדינות.
אלבום דיגיטלי איכותי, בעל כריכת תמונה קשיחה, 32 עמודים, תמונה בעמוד.
אם כבר החלטת, ואת יודעת מראש שתרצי להצטלם אצלי בהריון, עלייך ליצור קשר בהקדם ע"מ שאוכל לשריין עבורך יום ושעה המתאימים לך. רצוי כחודש לפחות לפני המועד שבו את מעוניינת.
שימי לב כי ימי שישי רצוי להזמין לעיתים כחודשיים מראש.
את מוזמנת ליצור קשר באמצעות הטלפון, דוא"ל או טופס יצירת הקשר.
לאחר שיחה נעימה, בה אסביר ואתאים לך חבילה, אשלח לך הזמנת צילומים אישית מסודרת וברורה עם פירוט החבילה בה בחרת, המלצות להתארגנות, הוראות הגעה לסטודיו או ללוקיישן הנבחר וכל פרטי ההתקשרות איתי. לא תצטרכי לרשום או לזכור דבר בע"פ!
עיבוד התמונה נועד לשדרג, להעצים וליפות אותה. בעזרת כלים מתאימים, אני מטשטשת פגמים, מבליטה אלמנטים חשובים ו"מנקה" את העור. בעזרת שינוי גווני הצבע, אני נותנת אווירה לתמונה, המשרה תחושות נעימות וחלומיות. לעיתים אוסיף מסגרות מיוחדות או נגיעת עיצוב בקו נקי. העיבוד נעשה בצורה עדינה, כאשר המטרה היא ההנאה מהתמונות- את תבחיני בשיפורים, בעוד שלחברייך יישאר רק להתפעל מתמונותייך.
לרוב הנשים ההריוניות מופעים על הגוף סימנים כאלו ואחרים. אין הדבר צריך להטריד אותך; ניתן להעלים סימני מתיחה, שערות על קו הפופיק, פצעון שצץ לו פתאום או כל מה שמציק לך. בסופו של דבר, התוצאות מחמיאות ומשאירות אותך כפי שאת.
לפני הצילומים ועל מנת שתרגישי בנוח, רצוי להוריד שערות מיותרות מהגוף ומהפנים, לסדר ציפורניים בידיים וברגליים. ממליצה לארגן תיק מראש ולהביא איתך לצילומים חזHיה שחורה ולבנה/צבע גוף, תחתונים שחורים, לבנים/צבע גוף, גוזיה, גופיה שחורה ולבנה, איפור ומברשת שיער. הגיעי לצילומים מוכנה ומאופרת. למרות שאני ממליצה להתאפר לצילומים, אם אינך נוהגת להתאפר, אינך חייבת.
הסטודיו מאובזר במגוון רחב של ביגוד הריון, צעיפים ובדים נשפכים העומדים לרשותך. עם זאת, את מוזמנת להביא איתך כל פריט לבוש שאת אוהבת ומרגישה שנראה עלייך טוב, כמו שמלות, חצאיות, חולצות, ג'ינס, טייץ, נעליים, סנדלים. ביחד נעבור על האפשרויות השונות ונערוך התאמות בין הבגדים, התכשיטים והאביזרים.
איפור מקצועי הוא אביזר משלים לצילומים. איכות וחדות המצלמה ותאורת הסטודיו דורש הבנה של איפור מיוחד לצילומים. עיצוב וסידור השיער גם הינו מרכיב בהופעה אל מול המצלמה.
אם תרצי, תוכלי להתאפר ו/או לעצב שיערך על ידי מיכל, המאפרת המקצועית והמקסימה שבצוות הסטודיו. מיכל תגיע למקום הצילומים ותדאג להבליט את היופי הטבעי שבך. לא תצטרכי להתאמץ ולעבוד קשה בשביל להראות הכי טוב בצילומים- רק להגיע כחצי שעה עד שעה לפני הזמן שקבעת.